ROMANIA
JUDETUL CALARASI
COMUNA MITRENI
NR. 3616/16.07.2026
RAPORT DE SPECIALITATE
Privind aprobarea tarifelor aferente utilizării stațiilor de încărcare vehicule electrice amplasate pe domeniul public al Comunei MITRENI
Prin H.C.L. nr. 84/12.10.2022 s-a aprobat depunerea de către Comuna Mitreni, judetul Calarasi, a unei cereri de finanțare în cadrul Planului Național de Redresare și Reziliență, apelul de proiecte PNRR/2022/C10, Componenta 10 - Fondul local; I1.3 - Asigurarea infrastructurii pentru transportul verde - puncte de reîncărcare vehicule electrice.
Prin H.C.L. nr.44/05.5.2023 s-a aprobat depunerea de către Comuna Mitreni, judetul Calarasi, a unei cereri de finanțare în cadrul Planului Național de Redresare și Reziliență, apelul de proiecte PNRR/2022/C10, Componenta 10 -Fondul Local
Prin contractul de finantare nr. 18251/13.02.2023 încheiat între Ministerul Dezvoltării, Lucrărilor Publice și Administrației în calitate de autoritate finanțatoare și UAT Comuna Mitreni în calitate de beneficiar, autoritatea acordă beneficiarului o finanțare nerambursabilă reprezentând 100% din valoarea chetuielilor eligibile, pentru realizarea proiectului vizând achiziția și montarea unui număr de 4 stații de reîncărcare pentru vehicule electrice în Comuna Mitreni, județul Calarasi.
Prin contractul de finantare nr. 7325/19.01.2023 încheiat între Ministerul Dezvoltării, Lucrărilor Publice și Administrației în calitate de autoritate finanțatoare și UAT Comuna Mitreni în calitate de beneficiar, autoritatea acordă beneficiarului o finanțare nerambursabilă reprezentând 100% din valoarea chetuielilor eligibile, pentru realizarea proiectului vizând achiziția și montarea unui număr de 2 stații de reîncărcare pentru vehicule electrice în Comuna Mitreni, județul Calarasi.
Acordul contractual nr. 3789/18.08.2025, încheiat între UAT Comuna Mitreni și SC EURO ELECTRIC S.R.L., asigura ”executia lucrarilor de constructii-montaj a patru statii reincarcare -doua cu 2 puncte de reincarcare 22kW si doua cu un punct de reincarcare 50kW si celalalat cu 22kW , în comuna Mitreni, judetul Calarasi”.
[bookmark: _Hlk159396443]Acordul contractual nr. 966/21.02.2024, încheiat între UAT Comuna Mitreni și SC EURO ELECTRIC S.R.L., asigura ”proiectarea si executia lucrarilor de constructii-montaj a doua statii reincarcare - una cu 2 puncte de reincarcare 22 kW, iar una cu un punct de reincarcare 50 kW si celalalat cu 22kW, în comuna Mitreni, judetul Calarasi”.
În urma investițiilor s-au amplasat un număr de 6 stații de încărcare rapidă a vehiculelor electrice prin care se vor asigura facilități pentru proprietarii de vehicule electrice și hibrid, și se va încuraja achiziția unor astfel de autoturisme și motocicluri nepoluante de către persoanele fizice și juridice din Comuna Mitreni, Județul Calarasi. De asemenea, investiția va contribui la reducerea emisiilor de GES pe teritoriul administrativ al Comunei Mitreni și la tranziția către un sector de transport ecologic și emisii scăzute de carbon.
Acestea sunt amplasate în următoarele locații:
1. Comuna Mitreni, sat Valea Rosie, str. Dudului, județul Calarasi
2. Comuna Mitreni, sat Mitreni, str. Musetelului, județul Calarasi
3. Comuna Mitreni, sat Mitreni, str Trandafirului, judetul Calarasi
 Stațiile de încărcare vehicule electrice sunt de tipul IHUNT EV DC 50KW + AC 22KW 2 x CCS2 + 1 x Type2,  IHUNT EV STANDUP AC 44 KW 2 X TYPE 2
 
Având în vedere abordarea tot mai largă de către cetățeni a achiziției vehiculelor electrice motivate de trendul global, precum și de criza combustibililor lichizi ;
Având în vedere tariful la energia electrica care cuprinde energia electrică, distribuție accize și alte taxe conform facturilor plătite de către UAT Comuna Mitreni către furnizorul de energie electrică estimam un cost de 1,45 1ei / kWh.
Pentru a se putea pune în actiune stațiile de reincărcare, s-au achiziționat servicii de reîncărcare a vehiculelor electrice, pentru stațiile aflate pe domeniul public al Comunei Mitreni , prin intermediul aplicației "iHunt EV”.
Tariful aprobat pentru utilizarea stațiilor de încărcare va fi actualizat ori de câte ori se modifică prețul energiei electrice prevăzut în contractul de furnizare încheiat de Comuna Mitreni cu furnizorul de energie electrică, precum și în cazul modificării altor elemente de cost care stau la baza fundamentării acestuia. Noul tarif va fi stabilit și aprobat prin hotărâre a Consiliului Local, în conformitate cu prevederile legale în vigoare. 
În concluzie, considerăm necesar reglementarea utilizării stațiilor de încărcare vehicule electrice amplasate pe domeniul public al Comunei Mitreni și aprobarea tarifelor aferente acestui serviciu.

consilier achizitii publice,
Chirnogeanu Ionela
